**Kaikenkarvaiset ystäväni** on televisiosarja, joka perustuu Alf Wightin James Herriotin nimimerkillä kirjoittamaan kirjasarjaan. Kaikenkarvaiset ystäväni kertoo eläinlääkäri James Herriotista ja hänen kokemuksistaan eläinlääkärinä Yorkshiren maaseudulla. Sarjan tuotti Playground Entertainment Channel 5:lle Isossa-Britanniassa ja PBS Yhdysvalloissa.

Sarja on uusi sovitus Wightin kirjoista. BBC:n aiempaa Kaikenkarvaiset ystäväni -sarjaa tehtiin 90 jakson verran vuosina 1978–1990. Romaaneista on tehty myös muita elokuvia ja televisiosarjoja. Vuoden 2020 televisiosarja on kuvattu Yorkshire Dalesissa.

Ensimmäinen kausi, joka koostuu kuudesta jaksosta ja yhdestä joulujaksosta, kuvattiin sattumalta samaan aikaan, kun James Herriot -sarjan ensimmäisen kirjan julkaisusta tuli kuluneeksi 50 vuotta. Sarja sai ensi-iltansa Isossa-Britanniassa Channel 5:llä 1.9.2020 ja Yhdysvalloissa PBS:llä osana *Masterpiecea* 10.1.2021.

Vuoden 2021 lopulla julkaistun toisen tuotantokauden jälkeen ohjelmaa jatkettiin kahdella uudella kaudella, joista kumpikin koostui kuudesta jaksosta ja joulujaksosta. Kolmannen kauden kuvaukset alkoivat maaliskuussa 2022. Ensimmäinen jakso esitettiin Isossa-Britanniassa 15. syyskuuta 2022 ja Yhdysvalloissa 8. tammikuuta 2023. Sarjasta on tulossa viides ja kuudes kausi.

Sarjan alkuasetelma
-------------------

Sarja käsittelee Yorkshire Dalesissa työskentelevän kolmen eläinlääkärin työtä ja elämää vuodesta 1937 alkaen. Omalaatuinen Siegfried Farnon palkkaa James Herriotin eläinlääkärin vastaanotolle Skeldale Houseen. Siegfriedin ja Jamesin lisäksi talossa asuvat myös Siegfriedin nuorempi veli Tristan ja rouva Hall, heidän taloudenhoitajansa.

Näyttelijät
-----------

|  |  |  |
| --- | --- | --- |
|  Nicholas Ralph  | … |  James Herriot (eläinlääkäri)
  |
|  Samuel West  | … |  Siegfried Farnon (eläinlääkäri ja Skeldale Housen omistaja)
  |
|  Anna Madeley  | … |  rouva Audrey Hall (Skeldale Housen taloudenhoitaja)
  |
|  Callum Woodhouse  | … |  Tristan Farnon (Siegfriedin pikkuveli ja eläinlääkäri)
  |
|  Rachel Shenton  | … |  Helen Alderson (maanviljelijän tytär ja Jamesin rakastettu)
  |

### Muissa rooleissa

|  |  |  |
| --- | --- | --- |
|  Diana Rigg  | … |  rouva Pumphrey (kiinanpalatsikoira Tricki Woon varakas omistaja) (kausi 1)
  |
|  Patricia Hodge  | … |  rouva Pumphrey (kiinanpalatsikoira Tricki Woon varakas omistaja) (kaudet 2-3)
  |
|  Matthew Lewis  | … |  Hugh Hulton (varakas maanomistaja, joka kilpailee Jamesin kanssa Helenin kiintymyksestä)
  |
|  Maimie McCoy  | … |  Dorothy (rouva Hallin ystävä ja Siegfriedin ihastus) (kausi 1)
  |
|  Mollie Winnard  | … |  Maggie (Drovers Armsin baarineiti ja Tristanin ihastus)
  |
|  Tony Pitts  | … |  Richard Alderson (Helenin isä)
  |
|  Imogen Clawson  | … |  Jenny Alderson (Helenin sisko)
  |
|  Dorothy Atkinson  | … |  Diana Brompton (flirttaileva eronnut nainen, jolla on rento romanssi Siegfriedin kanssa) (kausi 2)
  |
|  Will Thorp  | … |  Gerald Hammond (kaudet 2-3)
  |
|  Gabriel Quigley  | … |  Hannah Herriot (Jamesin äiti)
  |
|  Drew Cain  | … |  James Herriot vanhempi (Jamesin isä)
  |
|  Derek  | … |  Tricki Woo
  |

Hahmot
------

Näyttelijä Nicholas Ralph tutki paljon James Herriotin (Alf Wightin) elämää. Wight kuoli vuonna 1995, mutta näyttelijä tapasi eläinlääkärin Jim-pojan ja Rosie-tyttären. "He puhuivat paljon Donaldista ja Brianista, todellisista Siegfriedistä ja Tristanista." Nicholas Ralph tarvitsi koulutusta eläinlääketieteellisten toimenpiteiden oppimista varten, jotta sarja näyttäisi aidoilta. "Heti paikalla eläinneuvojamme Andy Barrettin kanssa olimme lähietäisyydellä hevosten ja lampaiden kanssa ja kävimme läpi toimintatapoja ja asioita, joita tekisimme. Opettelin lähestymään eläintä ja kaikkea sellaista. Harjoittelin stetoskoopin käyttämistä lehmän sydämen, keuhkojen ja vatsan kohdalla", Nicholas Ralph muistelee.

Vaikkakin James Herriotilla/Alf Wightilla oli "pehmeä ja notkea skotlantilainen aksentti" Herriotia alkuperäisessä TV-tuotannossa näytelleen Christopher Timothyn mukaan,näyttelijää kehotettiin pitämään puheensa neutraalina, kun BBC-sarjaa kuvattiin. Tämä ei koskenut Nicholas Ralphia uuden TV-sovituksen kuvaamisen yhteydessä; näyttelijä käytti aitoa skotlantilaista aksenttiaan.

Uuden televisiosarjan materiaaliin tehtiin merkittäviä muutoksia verrattuna muistelmiin sekä aiempaan televisiosarjaan. Esimerkiksi Siegfried Farnonista tehtiin sydänsuruinen leski. Helenin ja rouva Hallin roolit taas laajenivat huomattavasti. Lisäksi rouva Hallista luotiin nuorempi ja "hieman lämpimämpi hahmo".

### Sarjan henkilöt oikeassa elämässä

#### James Herriot - Alf Wight

Kuten James Herriot, Alf Wight kasvoi Glasgow´ssa, mutta hän syntyi englantilaisille vanhemmille Sunderlandissa, Englannissa. Perhe muutti Englannista pois Wightin ollessa kolmen viikon ikäinen. Wightin isä työskenteli telakalla ja äiti ompelijana. Molemmat vanhemmista olivat myös osa-aikaisia muusikkoja. 

Toisin kuin televisiosarjassa, Alf Wight aloitti uransa juuri ennen toisen maailmansodan alkua. Hän suoritti eläinlääketieteen tutkinnon vuonna 1939. Aivan niin kuin sarjassa, myös oikeassa elämässä Wight asui ja työskenteli pomonsa kanssa Yorkshiressa. Wightista tuli osakas vuonna 1949. 

#### Helen Alderson - Joan Wight o.s. Danbury

Helen Alderson on hahmoista vähiten samanlainen kuin oikean elämän esikuva. Joan Wight ei ollut maanviljelijän tytär ja hänen molemmat vanhempansa olivat elossa. Hän työskenteli sihteerinä Thirskissä. Nuorena ollessaan hänellä oli monia ihailijoita. Wight oli aiemmin kihloissa, mutta ei jättänyt miestä koskaan alttarille. Lisäksi Wight oli taitava kokki verrattuna Helenin hahmoon. Wight oli hänen lastensa mukaan kaupunkinsa ensimmäinen housuja käyttänyt nainen. Housut olivat kuitenkin purppurat eivätkä vihreät. 

#### Sigfried Farnon - Donald Sinclair

Maalaiseläinlääkäri Donald Sinclair toimi Sigfried Farnonin esikuvana. Hän oli leski, jolla oli Evelyn-niminen tuberkuloosiin kuollut vaimo. Sinclair meni uudestaan naimisiin Audrey-nimisen naisen kanssa. Sinclairien perheeseen kuului myöhemmin myös kaksi lasta. Sinclair piti hevosista ja hän toimi hevosiin erikoistuneena eläinlääkärinä raviradalla 50 vuoden ajan sivutyönään. Sinclair tunnettiin omalaatuisena, arvaamattomana, äkkipikaisena ja oikukkaana. *New York Timesin* mukaan, että Donald Sinclairilla oli oikeassa elämässä itse asiassa enemmän särmää kuin Siegfried-hahmolla kirjoissa (ja TV-tuotannoissa). "Sinclairin tosielämän käytös oli paljon omalaatuisempaa (hän kerran laukaisi haulikkonsa illallisjuhlien aikana ilmoittaakseen vierailleen, että oli aika lähteä)". Sinclair osasi olla myös hurmaavaa ja ilahduttavaa seuraa, erityisesti työn ulkopuolella. Sinclair ja Wight työskentelivät vastaanotollaan Thirskissä 50 vuoden ajan ja pysyivät ystävinä aina loppuun asti.

#### Tristan Farnon - Brian Sinclair

Tristan Farnonin hahmon esikuvana oli Donald Sinclairin pikkuveli, Brian Sinclair. Heillä oli viha-rakkaussuhde, aivan niin kuin sarjassakin kuvataan. Brian Sinclairiin viitataan kirjoissa luonteeltaan hauskanpitoa rakastavaksi, optimistiseksi sekä henkilöksi, joka piti pilailusta.

#### Rouva Hall

Kirjoissa esiintyy rouva Hall -niminen hahmo, joka on noin 60-vuotias. Hänellä ei ole kuitenkaan kovin isoa roolia kirjoissa. Oikeassa elämässä kotioloissa ja vastaanotolla ei ollut taloudenhoitajaa. Donald Sinclair oli palkannut muutaman naisen, jotka avustivat taloudenhoidossa, mutta he eivät puuttuneet kodin tai vastaanoton asioihin.

#### Rouva Pumphrey - Marjorie Warner

Pumphreyn hahmo perustui Marjorie Warneriin, Alf Wightin asiakkaaseen, joka asui Thorpe Housessa lähellä Thirskia.Warner oli seurapiirihenkilö, joka palvoi kiinanpalatsikoiraansa Bambia. Oikeassakin elämässä Bambi "lähetti" herkkukoreja eläinlääkäreille. Warner sai tietää, että hän toimi esikuvana rouva Pumphreyn hahmolle, mutta ei loukkaantunut asiasta.

Tuotanto
--------

### Työskentely eläinten kanssa

Eläinlääkärin rooliaan varten Ralph tarvitsi koulutusta eläinlääkinnällisistä toimenpiteistä. Joihinkin kohtauksiin tuotannossa kuitenkin käytettiin eläinten tekojäseniä, esimerkiksi lehmän takapäätä". Esimerkiksi yhdessä jaksossa kuvattiin vasikan syntymä erikseen ja "liitettiin sitten saumattomasti päänäyttelijöiden luomaan materiaaliin". Ralph myöntää, että "90 prosentissa eläimiä kuvaavista kohtauksista eläimet eivät todellakaan olleet siellä. Kyseessä oli vain taitavasti valittua materiaalia ja tekojäsenten käyttöä. Eläimet olivat erittäin hyvin koulutettuja ja iloisia, kun näimme ne."

Osa Ralphin töistä sisälsi vuorovaikutusta elävien eläinten kanssa, kuten sonni yhdessä jaksossa ja hevosen potkiminen toisessa."Minulla on valtava kunnioitus Andy Barrettia ja muita tuotannossa työskennelleitä eläintenhoitajia kohtaan", Ralph on kertonut.

Kolmannen tuotantokauden kuvaamisen jälkeisissä haastatteluissa Ralph kertoi, että työntekijöillä oli ollut ongelmia saada kissoja yhteistyöhön: yksi karkasi pois kuvauksista Ralphin yrittäessä tutkia sitä. Ralphin mukaan kissoja on mahdotonta kouluttaa. Ralph on jo itsevarma ja rento työskennellessään suurten eläinten kanssa, mutta kertoo tapauksesta, jossa lehmä riistäytyi hallinnasta kohtauksen kuvaamisen jälkeen. "Eläinten käsittelijät pitivät siitä kiinni ja heidän piti siirtyä pois tieltä, koska lehmä ikään kuin laukkasi eteenpäin." Ralph oli helpottunut, kun hän ei ollut lähellä eläintä tilanteen tapahtuessa. 

### Kuvauspaikat

 Grassington
Ensimmäinen tuotantokausi kuvattiin suurelta osin Yorkshire Dalesissa (usein Nidderdalen ympäristössä). Grassingtonin kylää Wharfedalessa käytettiin kuvitteellisena Darrowbyn kylänä. 

Näyttelijä Rachel Shenton oli innostunut kuvauspaikoista. "Alue on maileittain kaunista, aaltoilevaa maaseutua ja se on todella henkeäsalpaavaa."  Kumpaakaan televisiosarjaa ei kuvattu Thirskissä (jossa varsinainen eläinlääkäri Alf Wight harjoitteli), koska siitä oli tullut liian suuri, joten siinä ei ollut tuottajien haluamaa pikkukaupungin tuntua. "Mukava asia oli, että kuvauspaikalla ei ollut moderneja taloja, joten meidän ei tarvinnut muuttaa mitään kokonaan. Muutimme kaikki myymäläkyltit ja tavalliset asiat, kuten antennit, satelliittiantennit, hälytyslaitteet ja kaikenlaiset muut samantapaiset asiat." 

 Bolton Hall 
Grassingtonissa Devonshire Inn nimettiin uudelleen Drovers Armsiksi, kun taas pubin sisätilat kuvattiin The Green Dragon Innissä Hardraw'ssa.Skeldale House on ulkokohtauksissa yksityisasunnon julkisivu. Tricki Woon omistajan, rouva Pumphreyn, kotikohtaukset kuvattiin Broughton Hallissa Broughtonissa, Cravenissa.

Vastaanotto
-----------

Maaliskuussa 2021 Rotten Tomatoes ilmoitti, että 96 prosenttia sarjan arvosteluista oli ollut myönteisiä.*Variety* oli yksi julkaisuista, joka ylisti ensimmäistä tuotantokautta. Sen kriitikko Caroline Framke kirjoitti, että *Kaikenkarvaiset ystäväni* "löytää keskeisiä tapoja erottua aiemmista kuvauksista, varsinkin kun se hyödyntää komeaa budjettia ja omaksuu tervetullutta, vilpitöntä lämpöä tarinansa kertomiseen". NBC News kehui sarjaa "maalaismaiseksi täydellisyydeksi".

Viitteet
--------

1. ↑  All Creatures Great and Small season 2 release date: cast, plot, and latest news *Radio Times*.  23 February 2021.  "Season one took place in 1937, and season two will take place in 1938." Viitattu 26 February 2021.
2. ↑  All Creatures Great and Small is Channel 5's biggest show in five years *Radio Times*.  2 September 202.  "the BBC series which premiered in 1978 became a massively popular show, running for a total of 90 episodes and ending in 1990." Viitattu 27 February 2021.
3. ↑  Coming to MASTERPIECE:All Creatures Great and Small *Masterpiece, PBS*.  27 June 2019. Viitattu 26 February 2021.
4. ↑  "REVEALED: First look at new TV series of All Creatures Great and Small", *Gazette & Herald*, 24 January 2020. (en)
5. ↑  Carr: All Creatures Great and Small renewed for seasons 3 and 4 on Channel 5 *Radio Times*. Viitattu 14 January 2022.
6. ↑  All Creatures Great and Small Renewed for Seasons 5 and 6 *Masterpiece*. Viitattu 23.2.2024. (englanniksi)
7. ↑  "All Creatures Great and Small adaption cast announced as Yorkshire show shoots this autumn", *The Yorkshire Post*, 25 September 2019. (en)
8. 1 2 3 4 5  When is the All Creatures Great and Small remake released? Cast, plot and latest news *Radio Times*.  17 August 2020. Viitattu 1 September 2020.
9. ↑  "'All Creatures Great and Small' Cast Announced", *Screen Yorkshire*, 25 September 2019.
10. ↑  "All Creatures Great and Small role for Matthew Lewis", *Telegraph and Argus*, 28 August 2020.
11. ↑  All Creatures Great And Small: Did the cast meet the real James Herriot's family? *Celebrity Tidings*.  1 September 2020.  "they were really excited, really passionate about the new series" Viitattu 1 March 2021.
12. ↑  Nicholas Ralph Has "Big Welly Boots to Fill" in All Creatures Great and Small *Town & Country*.  15 February 2021.  "When the cow gave birth in the show's premiereMalline:Nbsp... Ralph was primarily working with a prosthetic. 'That was a real cow in the wide shots, and then the up close, it was a prosthetic back end of the cow, fully functional and everything'" Viitattu 1 March 2021.
13. ↑  All Creatures Great and Small's Nicholas Ralph Got 'Right in There' With His Animal Co-Stars *Vulture, New York Media*.  21 February 2021. Viitattu 6 March 2021.
14. ↑  All Creatures Great and Small star Christopher Timothy reveals Scottish accent was banned on hit show *Daily Record*.  12 February 2018. Viitattu 6 March 2021.
15. ↑  WAS JAMES HERRIOT SCOTTISH? NICHOLAS RALPH'S ACCENT IN ALL CREATURES GREAT AND SMALL EXPLAINED *HITC*.  2 September 2020. Viitattu 6 March 2021.
16. ↑  Here's how the new All Creatures Great and Small builds on the original books and TV series *Radio Times*.  20 January 2021. Viitattu 25 February 2021.
17. ↑  All Creatures Great and Small: Who was the real James Herriot *Irish Times/New York Times*. Viitattu 3 March 2021.
18. ↑  All Creatures Great And Small The people I Knew *Great and Small Creatures, James Herriot*.  30 March 2011. Viitattu 11 April 2021.
19. ↑  Arts and Crafts Gem That Was Home To Tricky Woo *Yorkshire Post*.  30 November 2013. Viitattu 11 April 2021.
20. ↑  The Real People Behind the Characters of All Creatures Great and Small *Masterpiece*. Viitattu 22.2.2023. (englanniksi)
21. ↑  The Real People Behind the Characters of All Creatures Great and Small *Masterpiece*. Viitattu 24.2.2023. (englanniksi)
22. ↑  Obituary | James Herriot.org *www.jamesherriot.org*.  9.3.2010. Viitattu 24.2.2023. (englanniksi)
23. ↑  Nicholas Ralph Has "Big Welly Boots to Fill" in All Creatures Great and Small *Town & Country*.  15 February 2021.  "When the cow gave birth in the show's premiere ... Ralph was primarily working with a prosthetic. 'That was a real cow in the wide shots, and then the up close, it was a prosthetic back end of the cow, fully functional and everything'" Viitattu 1 March 2021.
24. 1 2  How do they film the animals in All Creatures Great and Small? *Radio Times*. Viitattu 6 March 2021.
25. ↑  Lights, Camera, Action... All Creatures Great and Small *Welcome to Yorkshire*. Viitattu 6 March 2021.
26. ↑  'Impossible to train!' All Creatures Great and Small star explains ‘cat bolted’ off set *Express*.  23 September 2022. Viitattu 19 December 2022.
27. ↑  ‘All Creatures’ interview: Nicholas Ralph on marriage, war and cats in Season 3 *British Period Dramas*.  22 October 2022. Viitattu 19 December 2022.
28. ↑  Filming of All Creatures Great & Small *Get Out and About*.  13 October 2019.  Arkistoitu 2 maaliskuu 2021. "Grassington was this weekend transformed into 1930's" Viitattu 26 February 2021.
29. ↑  Template error: argument **title** is required.
30. ↑  Is All Creatures Great and Small's Darrowby Village a Real Place? Well, yes and no. *Town & Country*.  25 January 2021. Viitattu 25 February 2021.
31. 1 2  Insider's Guide to the Yorkshire Dales Filming Locations *PBS*.  11 January 2021.  "A private residence in Grassington provides the outside view of Skeldale House and the Darrowby Show episode occurs in the town's still-cobbled market square." Viitattu 24 February 2021.
32. ↑  The Green Dragon Inn *Filmed In Yorkshire*.  11 December 2020. Viitattu 26 February 2021.
33. ↑  Insider's Guide to the Yorkshire Dales Filming Locations *Great British Life*.  1 September 2020.  "Grassington's transformation into a busy and bustling 1930s Darrowby is something to behold" Viitattu 26 February 2021.
34. ↑  ALL CREATURES GREAT AND SMALL: SERIES 1 (2020) *Rotten Tomatoes*.  28 February 2021. Viitattu 1 March 2021.
35. ↑  ALL CREATURES GREAT AND SMALL: SERIES 1 (2020) *Variety*.  6 January 2021.  "PBS Masterpiece's 'All Creatures Great and Small' Brings Warm Charm to Beloved Series: TV Review" Viitattu 1 March 2021.
36. ↑  ALL CREATURES GREAT AND SMALL: SERIES 1 (2020) *Variety*.  6 January 2021.  "PBS Masterpiece's 'All Creatures Great and Small' Brings Warm Charm to Beloved Series: TV Review" Viitattu 1 March 2021.

Aiheesta muualla
----------------

* *Kaikenkarvaiset ystäväni (vuoden 2020 televisiosarja)* Internet Movie Databasessa. (englanniksi)